امریکا قوشمه ایالتلری نی سیل باسیب کیتدی.
امریکا نی سیل بیلن یانغین حادثه لری کتته قیین چیلیک لر گه دوچ قیلیب قویگن وضعیتده.
غربی ویرجینیا ایالتیده قریب ۷ ساعت دوام ایتگن یامغور نتیجه سیده کیلگن سیل کمیده ۱۴ کیشی نینگ جان بیریشی گه سبب بولدی.
سیل نتیجه سیده یوقالیب کیتگن لیگی بیلدیریلگن ۸ یاشیده گی بیر باله نینگ هم جسدی تاپیلدی.
ایالت والی سی ایرل ری تومبلین, اوشبو حادثه نینگ خساره سی نینگ کونساین آرتیب باریتگن لیگینی بیلدیررایکن, ایریم ساحه لر نینگ سونگگی یوز ییل نینگ اینگ یمان طبعی آفتی گه دوچ کیلیب قالگن لیگی نی ایسله تیب اوتدی.
سیل عاقبتیده یول لر ویران بولیب قالرایکن, کوپریک لر و اویلر استفاده ایتیله آلمیدیگن بیر وضعیت گه کیلیب قالدی.
کوپلب گالف ساحه لری نینگ سو نینگ تگیده قالیب کیتگن اوشبو سیل عاقبتیده یوزدن آرتیغراق اوی ایسه خساره مند بولدی.
کالیفورنیا ایالتیده هم اورمانده باشله گن یانغین حادثه سی نینگ شمال نینگ تاثیری بیلن مسکونی منطقه لر گه یایلیب کیتیشی عاقبتیده ۲ کیشی جان بیررایکن, ۱۰۰ اوی استفاده ایتیله آلمیدیگن بیر وضعیت گه کیلیب قالدی.
عینی دمده بیر مینگ بیش یوز اوی گه قره تیلگن خطر ایسه حالی هم دوام ایتماقده.
سککیز مینگ هکتارلیک بیر ساحه ده دوام ایتیتگن اوشبو یانغین نینگ قنده ی قیلیب باشلب کیتگن لیگی گه تیگیشلی تحقیقات لر دوام ایتماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
